Internasionale Vrouedag word wêreldwyd op 8 Maart gevier en Mattel, die vervaardiger van die langbeenpop, Barbie, het 19 poppe bekendgestel wat as rolmodelle vir dogters kan dien.
Elke “Inspiring Women”-pop bevat ŉ inligtingskaartjie oor die manier waarop die betrokke vrou haar gemeenskap en die wêreld verander het.
Daar is verskeie geskiedkundige en moderne figure, soos Amelia Earhart – die eerste vrou wat oor die Atlantiese Oseaan gevlieg het, en Frida Kahlo, die bekroonde Mexikaanse kunstenaar en aktivis.